позове на споразумението между Европейската икономическа общност и Украйна за търговията с текстилни изделия, парафирано на 5 май 1993 г. и изменено за последен път със споразумението под формата на размяна на писма, парафирано на 2 октомври 2000 г.Генерална дирекция "Търговия" държи да уведоми мисията на Украйна, че в очакване да приключат процедурите, необходими за сключването и за влизането в сила на споразумението под формата на размяна на писма, Европейската общност е готова да приложи временно разпоредбите на настоящото споразумение, считано от 1 ноември 2000 г. От само себе си се разбира, че всяка страна може във всеки един момент да денонсира това временно приложение на споразумението под формата на размяна на писма, при условие за даване на четиримесечно предизвестие.Генерална дирекция "Търговия" ще бъде благодарна на мисията на Украйна, ако последната потвърди, че е съгласна с гореизложеното.Мисията на Украйна представя своите поздрави на Генерална дирекция "Търговия" на Европейската комисия и има честта да се позове на нотата на генералната дирекция от 19 декември 2000 г. относно споразумението за търговия с текстилни изделия, парафирано на 5 май 1993 г. и изменено за последен път със споразумението под формата на размяна на писма, парафирано на 2 октомври 2000 г.Мисията на Украйна потвърждава пред генерална дирекция "Търговия", че в очакване да приключат процедурите, необходими за сключването и за влизането в сила на споразумението под формата на размяна на писма, правителството на Украйна е готово да приложи временно разпоредбите на настоящото споразумение, считано от 1 ноември 2000 г. От само себе си се разбира, че всяка страна може във всеки един момент да денонсира това временно приложение на споразумението под формата на размяна на писма, при условие за даване на четиримесечно предизвестие.Мисията на Украйна се възползва от случая, за да увери отново Генерална дирекция "Търговия" на Европейската комисия в своето най-дълбоко уважение.Б. Писмо на правителството на УкрайнаУважаеми господине,Имам честта да потвърдя получаването на Вашето писмо с днешна дата, чието съдържание е следното:"1. Имам честта да се позова на преговорите, които се състояха на 3 и 4 юли 2000 г. между нашите делегации с цел подновяване на Споразумението между Европейската икономическа общност и Украйна за търговията с текстилни изделия, включително неговите приложения и съгласувани протоколи (наричано по-долу "споразумението"), парафирано на 5 май 1993 г., последно изменено и продължено от споразумение под формата на размяна на писма, парафирано на 15 октомври 1999 г.2. По време на тези преговори двете страни отново потвърдиха своята дългосрочна цел да развиват търговията с текстилни продукти и облекло между своите страни. За тази цел бе договорено по-нататъшно либерализиране на търговията с текстилни продукти и облекла чрез изменение на горепосоченото споразумение в съответствие с разпоредбите на настоящото писмо.3. Страните се договориха да изменят следните разпоредби на споразумението:3.1. Приложение II към споразумението, което определя количествените ограничения за износа от Украйна към Европейската общност, се заменя от Допълнение 1 към настоящото писмо.3.2. Веднага щом Украйна потвърди пред Общността прилагането на разпоредбите на параграф 4.2 от настоящата размяна на писма, Приложение II към споразумението ще бъде заменено от Допълнение 2 към настоящото писмо.3.3. Веднага щом